"Аԥсуа композиторцәа зыдунеи зыԥсаххьоу даара аҳаракыра ду змоу аԥҵамҭақәа ҳзынрыжьит. Алықьса Чичба иҩыз - ажәлар рҟазшьа, рфырхаҵара, ргәаҟра ацәмырӡкәа, ажәлар иаԥырҵаз ашәақәа рымчра агымырхакәа, уи еихаҳаны аԥҵамҭа дуқәа аанижьит. Ражден Гәымба иашәақәа хәыҷи-дуи еицырҳәон. Ражден ихор аауеит анырҳәоз, ҳшьапы хырҟьаҟьа, ҳаҩны, ҳаизыӡырҩуеит ҳәа ҳцон. Ари уаҩы ихашҭыр азин ыҟам. Уажәы ашәа аԥҵара аҵарахьы ицо маҷхеит. Акомпиутер знапахьы иаазгаз аҿар среигәырӷьоит, аха уи ҳара ҳашәа аҟазшьа иамоу иазыҟаҵом. Зны ашәа ҩтәуп, нас ауп компиутерла амаҭәа бзиа анашәуҵаша. Даара иуадаҩуп акомпиутер аҿы аԥсуашәа аԥсуажәа алхны аҩра. Иахьа ашәа зыҩуа аҿар зегьы акомпозиторцәа реидгылахь иааҳаԥхьарц еибаҳҳәеит, иара аԥҟара излаҳәо ала уи занааҭла иалгахьо рыда дудумкыло ауп ишыҟоу, аха ус иалгахьо ара имаҷхеит, усҟан ашә арктәхоит аидгыла зегьы", - еиҭеиҳәеит Аџьапуа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.